Ο κράχτης

Ο κράχτης είναι μια κινηματογραφική ταινία που γυρίστηκε το 1964 σε σενάριο Νίκου Φώσκολου και σκηνοθεσία Κώστα Ανδρίτσου.

Πλοκή

Ο Τάσος, ένας εργάτης και πρώην ήρωας του πολέμου, που είναι αρραβωνιασμένος με τη συνάδελφό του Μίνα, ξεκινά μπροστάρης στους αγώνες των εργατών ενός εργοστασίου με σκοπό τη βελτίωση των συνθηκών εργασίας τους. Το εργοστάσιο διευθύνει ο Αλέξης, ο οποίος είναι ερωτευμένος με τη Γιούλα Μπογκοσιάν, την όμορφη χήρα στην οποία ανήκει το εργοστάσιο.

Τελικά, ο Τάσος καταλήγει διευθυντής του εργοστασίου, αφού φιλοξενείται και στην κρεβατοκάμαρα της Γιούλας, προκειμένου να σώσει τη μητέρα του, η οποία είναι άρρωστη, αλλά και να παντρέψει την αδελφή του, της οποίας ο αρραβωνιαστικός ετοιμάζεται να μεταναστεύσει για οικονομικούς λόγους. Στο μεταξύ, έχει εγκαταλείψει τη Μίνα παρότι εκείνη είχε μείνει έγκυος, η οποία παντρεύεται τελικά έναν παιδικό φίλο του Τάσου. Η ζωή του Τάσου καταστρέφεται, αφού χάνει πλέον τον αυτοσεβασμό του και προκαλεί την περιφρόνηση των ανθρώπων οι οποίοι τον εκτιμούσαν, ενώ το τελικό χτύπημα έρχεται, όταν ανακαλύπτει ότι η Γιούλα είναι τοξικομανής και ότι σύζυγός της είναι ακόμα ζωντανός.

Διανομή 

 Γιώργος Φούντας - Τάσος Καγιάφας
 Μάρω Κοντού - Γιούλα Μπογκοσιάν
 Γιάννης Βόγλης - Σταύρος
 Τάκης Εμμανουήλ - Μιχάλης
 Ελένη Ανουσάκη - Γίτσα Καγιάφα
 Νίκη Τριανταφυλλίδη - Μίνα

Πληροφορίες
Η παραγωγή της ταινίας έγινε από τη Φοίνιξ Φιλμ, ιδιοκτησίας Κώστα Ανδρίτσου και Κώστα Τζορμπατζίδη. 

Η ταινία πραγματοποίησε στην πρώτη της προβολή 217.672 εισιτήρια και έλαβε την 21η θέση μεταξύ 93 ταινιών της περιόδου.

Παραπομπές

Πηγές
Γιώργος Ανδρίτσος, Η κατοχή και η αντίσταση στον Ελληνικό κινηματογράφο 1945-1966, εκδ. Αιγόκερως, Αθήνα, 2004, σελ. 146-147, 190
 

Ελληνικές ταινίες
Ταινίες του 1964
Ελληνόφωνες ταινίες
Ελληνικές δραματικές ταινίες
Ταινίες σε σενάριο Νίκου Φώσκολου
Ταινίες με μουσική σύνθεση Γιώργου Κατσαρού
Ταινίες γυρισμένες στην Ελλάδα
Ελληνικές ασπρόμαυρες ταινίες
Ταινίες σε σκηνοθεσία Κώστα Ανδρίτσου
Ταινίες παραγωγής Φοίνιξ Φιλμ